Tutu weerlê fop-doodsberigteEmeritus-aartsbiskop Desmond Tutu. Foto: Ilan Godfrey/Templeton Prize/SAPA Emeritus aartsbiskop Desmond Tutu het mediaberigte wat beweer dat hy oorlede is tydens ŉ besoek aan Amerika as fopnuus afgekam. “Fopnuus doen vandag [Sondag] die ronde dat emeritus aartsbiskop Tutu in Amerika oorlede is,” het sy kantoor in ŉ kort verklaring gesê. Die verklaring lui voorts dat Tutu en sy vrou, Leah Tutu, albei gesond en gelukkig by hul huis in die Wes-Kaap is. Maroela Media het in Oktober 2016 berig Tutu het gesê genadedood laat mense toe om die wêreld met waardigheid te verlaat. Wanneer hy eendag op sy sterfbed lê, wil hy dus nié tot elke prys aan die lewe gehou word nie.